
ŠAKIŲ RAJONO SAVIVALDYBĖS KONTROLIUOJAMŲ UŽDARŲJŲ AKCINIŲ BENDROVIŲ VADOVŲ DARBO APMOKĖJIMO TVARKOS APRAŠAS


	1. Šis aprašas reglamentuoja Šakių rajono savivaldybės kontroliuojamų uždarųjų akcinių bendrovių vadovų (toliau – vadovų) darbo apmokėjimo tvarką. Darbo užmokestį sudaro mėnesinė alga ir premija.
	2. Vadovų mėnesinė alga susideda iš:
2.1. Pareiginės algos, kuri nustatoma koeficientais, atsižvelgiant į įstaigos kategoriją ir apskaičiuojama, pareiginės algos  koeficientą padauginus iš pareiginės algos  (atlyginimo) bazinio dydžio, nustatyto Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme (pagal priedą).
	2.2. Kintamosios dalies, kuri priklauso nuo bendrovės vadovui nustatytų veiklos rodiklių, susijusių su įstaigos tikslų įgyvendinimu ir (ar) vadovui nustatytų užduočių įvykdymu. 
	3. Kintamoji dalis išmokama vieną kartą, pasibaigus finansiniams metams ir patvirtinus finansinių ataskaitų rinkinius, atsižvelgus į praėjusių metų veiklos rodiklių įvykdymą. Kintamosios dalies dydis yra 10 procentų bendrovės vadovui praėjusiais metais išmokėtos pareiginės algos.
	4. Bendrovės vadovui už išskirtinį indėlį įgyvendinant bendrovės tikslus arba pasiektus išskirtinius rezultatus, pasibaigus finansiniams metams ir patvirtinus finansinių ataskaitų rinkinius, iš įmonės pelno arba darbo užmokesčio lėšų gali būti skiriama premija, kurios dydis yra vienas pareiginės algos dydis.
	5. Uždarosios akcinės bendrovės kasmet iki kovo 1 d. teikia viešajai įstaigai Valdymo koordinavimo centrui apibendrintą informaciją apie nustatytus rodiklių dydžius, vadovų pareiginę algą, kintamajai daliai nustatyti taikytus veiklos rodiklius, kintamosios dalies dydį, duomenis apie premiją ir jos dydį pagal kasmet iki vasario 1 d. viešosios įstaigos Valdymo koordinavimo centro pateiktą formą.

ŠAKIŲ RAJONO AJ
SAVIVALDYBĖS KONTROLIUOJAMŲ UŽDARŲJŲ AKCINIŲ BENDROVIŲ VADOVŲ PAREIGINĖS ALGOS DYDŽIAI


		Uždaroji akcinė bendrovė
	Koeficientai (Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytais pareiginės algos (atlyginimo) baziniais dydžiais)

	UAB „Šakių autobusų parkas“
	1,91

	UAB „Šakių laidotuvių namai“
	1,9

	UAB „Šakių šilumos tinklai“
	1,91

	UAB „Šakių vandenys“
	1,92


	
	



